Urbano istraživanje
<s>Urbano istraživanje (skraćeno UE, urbex) istraživanje je objekata i prostora koje je napravio čovjek, najćešće napuštenih ruševina ili skrivenih komponenti okruženja nastalog ljudskim djelovanjem.</s>

<s>Urbano istraživanje se također naziva dreniranjem (specifičan oblik urbanog istraživanja gdje se istražuju atmosferski odvodi ili kanalizacija), urbanim penjanjem, urbanom speleologijom, hakovanjem zgrada.</s>

<s>Urbano istraživanje uključuje fotografiranje i dokumentiranje objekata, istraživanje historijske pozadine, te često podrazumijeva i neovlašteni ulazak na privatno vlasništvo.</s>

<s>Aktivnost donosi različite rizike uključujući fizičku opasnost.</s><s>Neke aktivnosti povezane s urbanim istraživanjem krše lokalne ili regionalne zakone, te se mogu mogu smatrati i napadom na privatno vlasništvo.</s>

<s>Mjesta istraživanja</s>

<s>Napuštena mjesta 
Ulaženje u napuštene objekte možda je najčešći primjer urbanog istraživanja.</s><s>Na mnoge lokacije nerijetko prvi uđu lokalni ljudi, te za sobom često ostavljaju grafite ili različite vandalizme, dok su neke lokacije dobro očuvane.</s>

<s>U Japanu je napuštena infrastruktura poznata kao haikyo  (doslovno "ruševine"), a termin je sinonim za praksu urbanog istraživanja.</s><s>Haikyo je posebno čest u Japanu zbog brze industrijalizacije zemlje (npr. ostrvo Hašima), oštećenja tokom Drugog svetskog rata, potresa na tržištu nekretnina tokom 1980. godina, te  zemljotresa i cunamija u Tohokuu 2011. godine .</s>

<s>Mnogi istraživači smatraju da je propadanje napuštenih prostora izuzetno lijepo, a neki su i iskusni slobodni fotografi koji dokumentiraju ono što vide, poput onih koji dokumentiraju infrastrukturu bivšeg SSSR-a .</s>

<s>Napuštena mjesta često su popularna među historičarima, arhitektama, umjetnicima, arheolozima, speleolozima, biospeleolozima.</s>

<s>Aktivne zgrade</s>

<s>Drugi aspekt urbanog istraživanja je praksa istraživanja zgrada koje su u upotrebi, što uključuje dobivanje pristupa osiguranim područjima ili područjima koja su "samo za članove", mehaničkim prostorijama, krovovima, sobama za liftove, napuštenim spratovima i drugim obično nevidljivim dijelovima.</s><s>Termin "infiltracija" se često povezuje sa istraživanjem aktivnih prostora.</s><s>Ljudi koji ulaze u zabranjena područja mogu prekršiti zakone, što može rezultirati građanskim gonjenjem.</s>

<s>Katakombe</s>

<s>Katakombe poput onih pronađenih u Parizu,  Rimu, Odesi i Napulju istraživali su urbani istraživači.</s><s>Neki smatraju da su Rudnici Pariza, koji se sastoje od mnogih tunela koji nisu otvoreni za javni turizam, uključujući katakombe, „ Sveti gral “ urbanog istraživanja zbog njihove opsežne prirode i historije.</s><s>Istraživači ovih prostora poznati su kao katafili .</s>

<s>Kanalizacija i atmosferski odvodi</s>

<s>Ulazak u atmosferske odvode još je jedan uobičajeni oblik urbanog istraživanja.</s><s>Istraživanje atmosferskih odvoda ima specijalizirani skup smjernica od kojih je najvažnija "Kad pada kiša, nema istraživanja!", jer se opasnosti od zarobljavanja ili smrti dramatično povećavaju tokom obilnih padavina.</s>

<s>Mala podskupina istraživača ulazi u sanitarnu kanalizaciju.</s><s>Kanalizacija je među najopasnijim lokacijama za istraživanje zbog rizika od trovanja nakupinom toksičnog plina (obično metan, vodonik sulfid ili ugljični dioksid ).</s>

<s>Napušteni rudnici</s>

<s>Tranzitni tuneli</s>

<s>Istraživanje aktivnih i napuštenih podzemnih i željezničkih tunela, bušotina i stanica često se smatra neovlaštenim i može rezultirati građanskim gonjenjem.</s><s>Kao rezultat toga, ova vrsta istraživanja se rijetko objavljuje.</s><s>Izuzetak od ovoga je napuštena podzemna željeznica u Rochesteru u New Yorku, jedinom američkom gradu s napuštenim sistemom podzemne željeznice koji je nekada bio u funkciji.</s><s>Metro u Sinsinatiju je takođe napušten, ali nikada nije završen.</s><s>London ima brojne stanice na mreži londonske podzemne željeznice koje su bile zatvorene tokom godina, a stanica metroa Aldwych je popularna lokacija za istraživače.</s>

<s>Komunalni tuneli</s>

<s>Univerziteti i druge velike institucije kao što su bolnice često distribuiraju opasnu pregrijanu paru za grijanje ili hlađenje zgrada iz centralnog grijanja .</s><s>Ove cijevi se uglavnom vode kroz komunalne tunele, koji su često namijenjeni da budu dostupni isključivo u svrhu održavanja.</s><s>Ipak, mnogi od ovih parnih tunela, posebno oni u fakultetskim kampusima, imaju tradiciju istraživanja od strane studenata.</s><s>Ova praksa se nekada zvala "vadding" na Massachusetts Institute of Technology, ali tamošnji studenti sada to nazivaju hakiranjem krovova i tunela .</s>

<s>Neki parni tuneli imaju prljave podove, slabo osvjetljenje i temperature iznad  .</s><s>Drugi imaju betonske podove, jaku svjetlost i umjerenije temperature.</s><s>Većina parnih tunela ima velike usisne ventilatore za dovod svježeg zraka i potiskivanje vrućeg zraka iza leđa, a oni mogu početi raditi bez upozorenja.</s><s>Većina aktivnih parnih tunela ne sadrži azbest u zraku, ali može biti potrebna odgovarajuća zaštita za disanje zbog drugih respiratornih opasnosti.</s><s>Iskusni istraživači su vrlo oprezni unutar aktivnih komunalnih tunela, jer cijevi mogu izbaciti kipuću toplu vodu ili paru iz ventila.</s><s>Često se na podu nalaze lokve mutne vode, zbog čega poskliznuća i padovi predstavljaju poseban rizik.</s>

<s>Popularnost 
Porast popularnosti urbanog istraživanja može se pripisati povećanju medijske pažnje.</s><s>Nedavne televizijske emisije kao što su Urban Explorers na Discovery Channelu, MTV-jev Strah i  Ghost Hunting , The Atlantic Paranormal Society približile su ove aktivnosti široj publici. halucinantni triler, film After... (2006.) smješten je u podzemne metroe u Moskvi i prikazuje urbane istraživače uhvaćene u ekstremnim situacijama.</s><s>Razgovori i izložbe o urbanom istraživanju pojavili su se na petoj i šestoj konferenciji Hackers on Planet Earth, što je popraćeno brojnim novinskim člancima i intervjuima.</s>

<s>Još jedan izvor popularnih informacija o urbanom istraživanju je Cities of the Underworld, dokumentarna serija koja se prikazivala tri sezone na History Channelu počevši od 2007.</s><s>Ova serija je obišla svijet, prikazujući malo poznate podzemne strukture na različitim mjestima.</s><s>Razvijene su web stranice za profesionalne istraživače i istraživače koji su to iz hobija, te one služe dijeljenju savjeta i lokacija.</s>

<s>Sigurnost i zakonitost</s>

<s>Urbano istraživanje nosi niz inherentnih opasnosti.</s><s>Na primjer, atmosferski odvodi nisu dizajnirani za ljudski pristup, t e mogu biti podložni naglim poplavama i toksičnom zraku.</s>

<s>Mnoge napuštene strukture nose opasnosti kao što su nestabilne strukture, nesigurni podovi, razbijena stakla, otvoreni električni napon, opasnosti od zarobljavanja ili nepoznate hemikalije i druge štetne supstance (najčešće azbest ).</s><s>Ostali rizici uključuju pse koji slobodno lutaju i neprijateljski raspoložene skvotere .</s><s>Neke napuštene lokacije mogu biti dobro zaštićene detektorima pokreta i aktivnim sigurnosnim patrolama, dok su druge lakše dostupne i nose manji rizik od otkrivanja.</s>

<s>Rastuća popularnost ove aktivnosti rezultirala je povećanom pažnjom ne samo istraživača već i vandala i policije.</s><s>Nedozvoljeni aspekti urbanog istraživanja dobili su kritičku pažnju u mainstream medijima u različitim zemljama.</s>

<s>Rooftopping</s>

<s>Rooftoping i skywalking predstavljaju najčešće ilegalno uspinjanje na krovove, dizalice, antene, dimnjake.</s><s>Rooftopping koji je u prvom redu adrenalinska aktivnost razlikuje se od skywalkinga, jer se skywalking uglavnom odnosi na snimanje panoramskih fotografija prizora ispod, dok je sigurnost važnija od uzbuđenja.</s><s>Skywalking je posebno popularan u Rusiji .</s>

<s>Metode i tehnologija 
Neki urbani istraživači koriste kamere za glavu kao što su GoPro ili druge kamere za kacige kako bi kreirali video zapise.</s>

<s>Neki također koriste kvadrokopterske dronove za istraživanje i snimanje.</s>

<s>Dok su neki zabrinuti za čuvanje određenih lokacija u tajnosti od javnosti, uglavnom kako bi spriječili vandalizam, postoji i nekoliko aplikacija posvećenih urbanom istraživanju.</s>

<s>Urbano istraživanje u Bosni i Hercegovini</s>

<s>Pokret urbanog istraživanja prisutan je i u Bosni i Hercegovini, no nije poprimio veću popularnost.</s><s>Aktivno je nekoliko pojedinaca koji se bave istraživanjem, fotografiranjem i dokumentiranjem, prije svega napuštenih zgrada, napuštenih rudnika, napuštenih vojnih objekata.</s><s>Neki od do sada istraženih i dokumentiranih objekata zaslužuju da budu valorizirani i zaštićeni kao industrijska baština.</s>

<s>U popularnoj kulturi</s>

<s>Književnost</s>

<s>978-1-78168-129-9  
 Roman Johna Greena Paper Towns (2008)
 Roman Sigma Force Jamesa Rollinsa 6.5, The Skeletion Key (2010)</s>

<s>Televizija</s>

<s>Red Bull TV  URBEX – Uđite na sopstveni rizik, serija od 8 dijelova o motivaciji, načinu razmišljanja i avanturama urbanih istraživača.</s><s>Travel Channel je emitovao Off Limits (2011–2013), seriju zasnovanu na urbanom istraživanju čiji je domaćin bio Don Wildman .</s><s>Unforgettable s "Maps and Legends" ( Sezona 2, Epizoda 7 ) predstavlja urbano istraživanje.</s><s>SKAM Francuska (sezona 6) predstavlja urbano istraživanje</s>

<s>Vidi također</s>

<s>24 Hour Fort challenge uključuje elemente urbanog istraživanja
 Dead malls
 Exploration
 Jane's Walk
 Miru Kim – umjetnik koji dokumentuje urbana istraživanja
 Modern ruins
 MONU – magazine on urbanism
 Roof and tunnel hacking
 Ruins photography
 Unfinished building</s>

<s>Reference</s>

<s>Dalje čitanje</s>

<s>Timothy Hannem, Urbex : 50 lieux secrets et abandonnés en France, Arthaud, 
 
 Gates, Moses (2012).</s><s>Hidden Cities: Travels to the Secret Corners of the World's Great Metropolises; A Memoir of Urban Exploration Tarcher, New York.</s><s>ISBN 978-1585429349
 
 Margaine, Sylvain (2009) Forbidden Places: Exploring Our Abandoned Heritage (Hardcover), 
 Ninjalicious (2005).</s><s>Access All Areas: A user's guide to the art of urban exploration.</s><s>PO Box 13, Station E, Toronto, ON M6H 4E1 Canada: Infilpress.</s><s>ISBN 0-9737787-0-9
 Paiva, Troy (2008) Night Vision: The Art of Urban Exploration Chronicle Books 
 Melody Gilbert's Urban Explorers: Into the Darkness (2007), a documentary about some of the world's urban explorers.</s>

<s>Vanjski linkovi</s>

<s>UER Urban Exploration Resource
https://commons.wikimedia.org/wiki/Category:Urban_exploration</s>

<s>Vještačko podzemlje
Industrijska baština</s>

